Участва в Руско-турската война (1877 – 1878). Отличава се при форсирането на река Дунав при Свищов. Прехвърлянето на десния бряг е по план на генерал-майор Драгомиров и започва със знаменитата му команда: "„Войници, или отвъд Дунава, или в Дунава“". Боят започва под непрекъснатия огън на турските части в 2 часа през нощта на 15/27 юни 1877 г. и завършва в 2 часа след обяд на 16/28 юни. Дивизията на генерал-майор Драгомиров превзема Свищов и обезпечава прехвърлянето на първите 4 корпуса на руските сили. За блестящите действия при преминаването е награден с орден „Св. Георги“ III степен.